นายกรัฐมนตรี ย้ำดูแลความปลอดภัยช่วงเทศกาลปีใหม่ คาดหวังลดอุบัติเหตุย้ำทุกอย่างเริ่มที่ตนเอง
นายกรัฐมนตรี ย้ำดูแลความปลอดภัยช่วงเทศกาลปีใหม่ คาดหวังลดอุบัติเหตุย้ำทุกอย่างเริ่มที่ตนเองพลเอก ประยุทธ์ จันทร์โอชา นายกรับมนตรีและรัฐมนตรีว่าการกระทรวงกลาโหม ย้ำว่า การดูแลความปลอดภัย ในช่วงเทศกาลปีใหม่ นั้น ล่าสุด พลเอกประวิตร วงษ์สุวรรณ รองนายกรัฐมนตรี ได้ประชุมไปแล้ววานนี้ มีทั้งการบังคับใช้กฎหมาย การดูแลประชาชน รวมถึงการป้องกันปัญหาอาชญากรรม ไปจนถึงเรื่องการดื่มสุรา ดังนั้นจะเห็นได้ว่าทุกคนต้องมีส่วนรวมกับการสร้างความปลอดภัยในช่วงเทศกาลปีใหม่นี้ ขณะที่รัฐบาลแม้ว่ามีหน้าที่ในการบังคับใช้กฎหมาย แต่หากใช้มากเกินไปก็เกิดปัญหาขึ้นได้ บางครั้งอาจทำให้ปัญหาเกิดซ้ำขึ้นได้นายกรัฐมนตรี ย้ำว่า ตนเองมีความคาดหวังให้การลดอุบัติเหตุเป็นศูนย์ ไม่ใช่เป็นการตั้งเป้า เพราะถือว่าประเทศไทยมีสถิติอุบัติเหตุที่สูงติดอันดับโลก โดยต้องรณรงค์และดำเนินทุกมาตรการเพื่อลดอุบัติเหตุและการสูญเสียลงให้ได้ ที่สำคัญต้องขจัดความเสี่ยงที่เกิดขึ้นกับจากตัวเอง เช่น ดื่มสุรา โทรแล้วขับ จึงขอย้ำให้ทุกคนรักตนเอง รักครอบครัวและรักคนอื่น ก็สามารถแก้ปัญหาความปลอดภัยทางถนนได้